מאז הבחירות האחרונות קיבלו המפלגות השונות כ-54 מיליון שקלים מהקופה הציבורית. ואף שמדובר בכסף ציבורי, הוא אינו שקוף • הכלי של "שקוף" יסייע לכם להכניס את הענייני לפרופורציה - למשל כמה עובדים אפשר להעסיק בחודש בכסף הזה? יש לכם בסיס להשוואה משלכם? כתבו לנו ונוסיף לכלי
כ-11 מיליון שקלים. זה הסכום שהציבור משלם מדי חודש למפלגות לפעילותן השוטפת. וזה בנוסף לכסף שהן קיבלו על כל מסע בחירות, בסכום שעמד על כ-180 מיליון שקלים לכל סבב שכזה. כדי להמחיש כמה כסף מקבלות המפלגות מהציבור בכל רגע נתון יצרנו ממשק שבו תוכלו להתעדכן בכך בכל שניה משעות היממה.  אמנם בין שליטה של בעלי הון בח"כים לבין העלות הציבורית (המוגזמת לדעתנו) עדיפה ההוצאה הציבורית. אבל צריך לזכור, זה הכסף שמשולם למפלגות מעבר לתשלומים הקבועים של הכנסת לחברי הכנסת: שלושה יועצים לפחות, תקציב קשר עם הציבור שעומד על כ-94 אלף שקלים בשנה ומשכורת כמובן.  הבעיה בכספי מימון מפלגות היא שהם לא שקופים. אף שמדובר בכסף ציבורי, המפלגות החריגו את עצמן מדיני מכרזים, ממגבלות השכר בשירות המדינה ומכללי שקיפות בסיסיים – בשונה מכל כסף ציבורי אחר. היחידי שיכול לספר לנו מה נעשה עם הכסף, וגם באופן מוגבל, הוא מבקר המדינה. ועם קצת תחכום של הח"כים גם את זה אפשר למנוע על ידי דחיות חוזרת ונשנות.  ולכן יצרנו דרך נוחה להבין כמה כסף מגיע לכל מפלגה. אבל לא עצרנו כאן: כדי לכמת את הסכומים למושגים שכל אחד ואחת מאיתנו יוכלו להבין יצרנו טבלה נוספת שבה תוכלו לדמיין אותם. וכאן אנחנו מזמינים אתכם לקחת חלק. רוצים המחשה נוספת שלא מופיעה בטבלה? כתבו לנו. 